# EU’s olieembargo kan føre til danske miljøkatastrofer

En øget risiko for oliespild og miljømæssige katastrofer i danske farvande.

Det er konsekvensen ifølge den danske Søfartsstyrelse af den olieembargo mod Rusland, der træder i kraft den 5. december. Der vil også være en øget risiko for sikkerheden i de danske farvande generelt, og for besætningen på de skibe, der sejler med russisk olie i særdeleshed. Altså ikke kun russiske indregistrerede skibe, men alle skibe, der sejler i med russisk olie.

FN’s internationale søfartsorganisation, IMO, anbefaler brugen af lodser i de danske farvande. Altså en slag maritime guider der fører skibene sikkert igennem stræderne. Selv om det ikke er obligatorisk at bruge lodser, så takker langt de fleste skibe ja tak til en lods, når de fx skal igennem Øresund. Også russiske skibe. Også selv om lodser er dyre. Men det vil være forbudt når EU’s embargo træder i kraft i sin nuværende form. Ifølge sanktionerne vil det nemlig fremover ikke være tilladt længere at yde maritime serviceydelser til russiske oliefartøjer.

Det får den danske Søfartsstyrelse til at vurdere, at så stiger risikoen for, at skibene støder på grund og spilde der forurenende last i de danske farvande.

Den risiko gælder naturligvis ikke kun danske farvande, men alle Europæiske farvande, hvor sejladsruterne fører igennem så vanskelige områder, at det er en god ide med en lods.

https://radiomb.dk/eu-kort/2022/embargo%20og%20oliespild\_2min20s.mp3

[Olie fra russiske tankskibe kan true danske farvande (policywatch.dk)](https://policywatch.dk/nyheder/christiansborg/article14435955.ece?utm_campaign=PolicyWatch&utm_content=2022-09-26&utm_medium=email&utm_source=policywatch)